Atletiek hardloop in die gene | News24
Atletiek hardloop in die gene
Drie Noordwesters - Dries, Andrya en Janine Joubert - het die afgelope week vir 'n paar dae in Jeffreysbaai vertoef, omdat die dogter van die gesin aan die SA-atletiekkam- pioenskappe deelgeneem het. Foto: JANNIE HOUGH
DRIE Noordwesters het die afgelope week vir 'n paar dae in Jeffreysbaai vertoef, omdat die jong dogter van die ge-sin in die SA-atletiekkampioenskappe in Port Elizabeth kom deelneem.
Atletiek vloei nie stadig in die vroulike lede van dié familie se bloed nie - dit hardloop blitsig. Andrya Joubert (11) van die Laerskool Rustenburg het, fyntjies gebou en al, reeds in 2015 skoonskip gemaak van gewigstoot in haar ouderdomsgroep en in dieselfde jaar Noordwes-kleure verwerf. Daarna het SA-kleure gevolg. In 2016 het sy as o.11-deelnemer alle skool- en Noordwes-byeenkomste oorheers.
Tydens die SA Skole-atletiekbyeenkoms in Port Elizabeth Vrydag, het sy negende beste in die laerskole-afdeling ge-ëindig.
Haar ma, Janine, staan nie agter in die atletiekry nie. Sy het in die grade begin hardloop, eers die 60 en 80 meter, en van gr 8 - 12 die 100 en 200 meter. Van die begin af het sy NW-kleure gekry, vir die eerste keer in 1981 SA-kleure, en in gr 8 erekleure, omdat sy drie jaar namekaar in die SA-naellope deelgeneem het. Sy het elke jaar tot in ma- triek in die SA's uitgeblink. Deesdae hou sy haar spiere in die gim soepel.
Ook Janine se moeder, Koepie Niemand, het tot in gr 11 W-Tvl. en SA-kleure in hekkies losgehardloop.
Die trotse vader van die gesin, Dries Joubert, wat B.Sc. op Pukke voltooi het en sedertdien boer en sakeman in Noordwes is, is 'n oud-rugby- en veral vlugbalspeler. Hul seun volg tans in Pa se Puk-voetspore.